# **Anexa 2: Criteriile de verificare a conformității administrative și a eligibilității**

## 

## **A2.1. Criterii de verificare a conformității administrative**

|  | **Criterii** | **Subcriterii prelucrate automat de către sistemul informatic** | **Subcriterii procesate de evaluatori** |
| --- | --- | --- | --- |
| 1. | Cererea de finanțare respectă formatul solicitat și conține toate anexele solicitate. | * Cererea de finanțare respectă formatul standard din Ghidul Solicitantului și este însoțită de toate anexele solicitate. * Totodată, în situația în care proiectul se implementează în parteneriat, se verifică existența acordului de parteneriat care trebuie să respecte formatul indicat prin Ghidul Solicitantului și să fie asumat de reprezentanții legali ai partenerilor. | **Anexe solicitate:**   1. **Acordul de parteneriat** 2. **Analiza la nivel de comunitate** care va cuprinde aspectele menționate la secțiunea  **1.3.1. Activitate preliminară - Realizarea analizei la nivelul comunităţii marginalizate rome pentru fundamentarea cererii de finanțare** din ghidul solicitantului – condiții specifice, respectiv    1. **Tabelul 1 care să dovedească** îndeplinirea cerințelor minime pentru identificarea comunității/ zonei vizate prin proiect ca fiind comunitate/ zonă marginalizată cu populație romă, precum și procentul solicitat în ceea ce privește numărul de persoane aparținând minorității rome (10% din totalul persoanelor de la nivelul comunității marginalizate)    2. **Anexa B: *Fișa sintetică minimală a comunității***    3. Analiza, în formatul ales de solicitant, care va conține cel puțin următoarele informații:       * descrierea narativă a comunității marginalizate rome vizate de proiect prin raportare în mod obligatoriu la cele trei criterii evidenţiate în Tabelul 1 *- Indicatori cheie și praguri minimale pentru validarea comunităților ca fiind marginalizate*, respectiv *capital uman, ocuparea forţei de muncă, locuire.*       * identificarea și analiza grupurilor aflate în risc de sărăcie și excluziune socială (1.6. *Grup țintă*), precum şi a nevoilor locale ale persoanelor care vor constitui grupul țintă vizat prin proiect, din perspectiva tipurilor de activităţi eligibile în prezentul ghid (de exemplu: educaţie, ocupare, servicii sociale/ me­dicale/ medico-sociale, îmbunătățirea condițiilor de locuit, asistență pentru reglementări acte, etc.), cu evidenţierea condiției femeii și a copilului în zona de intervenție, potențialul de dezvoltare a comunității marginalizate, inclusiv a mediului de afaceri local, profilul de resurse umane și competențe, cererea locală/ proximă de pe piața forței de muncă, identificarea unor soluții viabile care să urmărească incluziunea socială a comunității marginalizate cu populație romă, precum şi implementarea planurilor de acțiune pentru soluţionarea problemelor identificate.       * Analiza comunității va avea atașată harta UAT, cu evidențierea zonei de intervenției vizate prin proiect, precum și imagini relevante pentru această zonă marginalizată. 3. **Declarație pe propria răspundere privind asumarea responsabilității pentru asigurarea sustenabilității măsurilor sprijinite**     1. **pentru măsurile de ocupare**       * ținta minimă pentru indicatorul 4S38 este de 25% din numărul persoanelor care beneficiază de măsuri de ocupare, pe o perioadă de minimum 6 luni de la încetarea calității de participant       * în situațiile în care proiectul prevede **măsuri de subvenționare a locului de muncă:** minimum 6 luni de la finalizarea perioadei pentru care au primit subvenția;       * în situațiile în care proiectul prevede **măsuri de antreprenoriat**: Pentru subvenția acordată este obligatorie angajarea a minimum 1 persoană în cadrul afacerii sprijinite. Afacerile înființate trebuie să funcționeze minimum 12 de luni pe perioada implementării proiectului și să asigure o perioadă de sustenabilitate de minimum 6 luni. Perioada de sustenabilitate presupune continuarea funcționării afacerii, inclusiv obligația menținerii locului de muncă, și poate fi contabilizată pe perioada implementării proiectului sau după finalizarea implementării.    2. **pentru serviciile sociale/ medicale/ medico-sociale:** minimum 6 luni de la finalizarea implementării proiectului    3. **pentru serviciile educaționale**: minimum 6 luni de la finalizarea implementării proiectului 4. **Declarație de angajament** 5. **Declarație de eligibilitate** 6. **Declarația privind evitarea dublei finanţări** 7. **Declaraţie privind eligibilitatea tva aferentă cheltuielilor aferente cheltuielilor ce vor fi efectuate în cadrul operațiunii propuse spre finanţare din FESI 2014-2020** 8. **Procedura selecție parteneri** 9. **Nota justificativa privind valoarea adăugată a parteneriatului** |
| 2. | Cererea de finanțare este semnată de către reprezentantul legal? | * Se verifică dacă persoana care a semnat cererea de finanțare este aceeași cu reprezentantul legal sau împuternicitul acestuia. |  |

## **A2.2. Criterii de verificare a eligibilității**

|  | **Criterii** | **Subcriterii prelucrate automat de către sistemul informatic** | **Subcriterii procesate de evaluatori** |
| --- | --- | --- | --- |
| ***A. Eligibilitatea solicitantului şi a partenerilor*** | | | |
| A1 | Solicitantul și Partenerii săi (dacă e cazul) fac parte din categoria de beneficiari eligibili și îndeplinesc condițiile stabilite în Ghidul Solicitantului? | * Solicitantul și partenerii trebuie să facă parte din categoriile de beneficiari eligibili menționate în prezentul Ghid * Solicitantul a implementat cel puțin 1 proiect cu finanțare nerambursabilă și fiecare partener are experiență în implementarea a cel puțin 1 proiect cu finanțare nerambursabilă si/sau are experiență de cel puțin 6 luni în domeniul activităților proiectului[[1]](#footnote-1) * Parteneriatul are capacitate financiară: valoarea finanțării nerambursabile care poate fi accesată de fiecare organizație (în funcție de tipul acesteia) din cadrul parteneriatului nu depășește valoarea maximă (conform algoritmului prezentat în *Orientări privind accesarea finanțărilor în cadrul Programului Operațional Capital Uman 2014-2020* * Este prezentată motivarea selectării și rolul concret al fiecărui partener / fiecărui tip de parteneri. * Fiecare dintre parteneri, acolo unde este cazul, este implicat în cel puțin o activitate relevantă (Prin activități relevante se înțeleg unele dintreactivitățile 1-7 (secţiunea 1.3. Tipuri de activități sprijinite) și care contribuie în mod direct la atingerea indicatorilor de realizare/ de rezultat solicitați prin prezenta cerere de propuneri de proiecte | **Tipuri de solicitanți/ parteneri eligibili**   * **Autoritățile publice locale cu responsabilități în domeniu, în parteneriat cu actori cu expertiză relevantă[[2]](#footnote-2) pentru acțiunile selectate** * **ONG-uri în parteneriat cu actori cu expertiză relevantă[[3]](#footnote-3) pentru acțiunile selectate.** * Selecția partenerului/ partenerilor s-a realizat cu respectarea legislației europene şi naționale. Parteneriatul demonstrează capacitate operațională, prin existența resurselor, în structura şi volumul necesare. * Parteneriatul demonstrează capacitate financiară: dispune de resursele financiare necesare, din surse proprii sau atrase. * Activitățile de subcontractare se realizează numai de către solicitantul de finanțare, nu şi de partenerul acestuia. Prin excepție, partenerii pot subcontracta activități/subactivități suport (de ex., organizare evenimente, pachete complete conţinând transport şi cazare a participanţilor şi/sau a personalului propriu, sonorizare, interpretariat, tipărituri), dar nu și activități relevante, pentru care au fost selectați ca parteneri în baza expertizei în domeniu (conform algoritmului prezentat în *Orientări privind accesarea finanțărilor în cadrul Programului Operațional Capital Uman 2014-2020* * Alocarea financiară gestionată de Beneficiar/lider de parteneriat trebuie să fie mai mare decât alocarea financiară gestionată de oricare alt membru al parteneriatului |
| A2 | Solicitantului/partenerii trebuie să îndeplinească condițiile specifice de eligibilitate aferente prezentului apel de proiecte |  | * Partenerii transnaționali nu sunt eligibili pe aceste apeluri de proiecte * Este obligatorie participarea în proiect a cel puțin a unei autorități publice locale din unitatea administrativ teritorială vizată de proiect (localizarea grupului țintă/ a comunității marginalizate), cu rol de solicitant/ partener, aceasta reprezentând o condiție de eligibilitate. * În cadrul proiectului se pot constitui parteneriate din 2 sau mai multe UAT-uri în următoarele situații:   + În situația în care aceste UATuri se învecinează și partajează aceeași comunitate marginalizată, cu respectarea condiției ca intervențiile finanțate din proiect să fie implementate într-una din cele 8 regiuni de dezvoltare.   + dacă numărul persoanelor din grupul țintă este mai mic decât numărul minim obligatoriu prevăzut de prezentul ghid al solicitantului – condiții specifice se pot constitui parteneriate din 2 sau mai multe UAT-uri, cu respectarea condiției ca intervențiile finanțate din proiect să fie implementate într-una din cele 8 regiuni de dezvoltare. * Pentru propunerile de proiecte care vizează activitatea 1 – servicii educaționale este obligatorie participarea în proiect, a unei instituții publice de învățământ acreditate din rețeaua națională (ISCED 0-2) din județul de unde se află comunitatea marginalizată. * În cazul actorilor cu expertiză relevantă pentru acțiunile selectate, este obligatorie respectarea următoarelor condiții, funcție de activitatea pe care o vor desfășura în cadrul proiectului: * **Domeniul ocuparea forței de muncă**   + furnizorii de formare profesională și centrele de evaluare a competențelor dobândite în sistem non-formal și informal trebuie să fie autorizați conform legii   + furnizorii de servicii specializate pentru stimularea ocupării forței de muncă trebuie să fie acreditați în condițiile legii   + agențiile de muncă temporară nu sunt eligibile pentru a solicita finanțare în cadrul prezentelor apeluri de proiecte[[4]](#footnote-4); * **Domeniul social**    + furnizorii de servicii sociale să fie autorizați conform legii * **Domeniul medical**   + furnizorii de servicii medicale/socio-medicale să fie autorizați conform legii * **Domeniul educație**   + Pentru propunerile de proiecte care vizează activitatea 1 – servicii educaționale este obligatorie participarea în proiect, a unei instituții publice de învățământ acreditate din rețeaua națională (ISCED 0-2) din județul de unde se află comunitatea marginalizată. |
| ***B. Eligibilitatea proiectului*** | | | |
| B1 | Proiectul propus spre finanțare (activitățile proiectului, cu aceleaşi rezultate, pentru aceiaşi membri ai grupului țintă) a mai beneficiat de sprijin financiar din fonduri nerambursabile (dublă finanțare)?[[5]](#footnote-5) | * Se verifică dacă solicitantul a bifat NU în cererea de finanțare. | * Declarația privind evitarea dublei finanțări |
| B2 | Proiectul propus spre finanțare nu este încheiat în mod fizic sau implementat integral înainte de depunerea cererii de finanțare la autoritatea de management, indiferent dacă toate plățile aferente au fost  efectuate de către beneficiar (art. 65, alin (6)  din Reg. 1303/2013)? | Se verifică dacă solicitantul a bifat NU în cererea de finanţare (în vederea respectării dispozițiilor art. 65 alin. (6) din Reg. CE nr. 1303/2013 privind eligibilitatea cheltuielilor). Ulterior, dacă a bifat și DEMARAT, se verifică dacă a precizat că a respectat legislația relevantă aplicabilă proiectului, conform art.125, alin 3, lit. (e) din Reg. CE nr. 1303/2013. |  |
| B3 | Proiectul se încadrează în programul operațional, conform specificului de finanțare stabilit în Ghidul Solicitantului? | * Se verifică dacă solicitantul a încadrat proiectul în axa prioritară, prioritatea de investiții, obiectivul specific, indicatorii de realizare imediată şi de rezultat și tipurile de măsuri, conform POCU şi prezentului Ghid | 1. Proiectul prevede țintele minime ale indicatorilor specifici de realizare și de rezultat imediat  **Vor fi verificate țintele minime ale:**  **Indicatori - persoane**  **A) Indicatorilor de realizare imediată**   * Țintele minime ale indicatorilor **4S43, 4S43.2.,** precum și menționarea numărului de persoane *aflate în risc de sărăcie și excluziune socială* care vor beneficia de măsuri de ocupare   B) **Indicatorii de rezultat**   * Țintele minime ale indicatorilor **4S38, 4S38.2** * Țintele minime ale indicatorilor **4S37, 4S37.2**   **Indicatori – servicii**   * Stabilirea de ținte pentru indicatorul **4S44** * Ținta minimă a indicatorului **4S39 va fi de minim 70% din ținta 4S44**   2. Propunerile de proiecte vor avea o abordare integrată în sensul că vor conține în mod **obligatoriu (element de eligibilitate proiect)** sub-activități aferente activităților 1-7 (*1.3. Tipuri de activități – din prezentul ghid*) după cum urmează:   1. **activități/ sub-activități în domeniul educației** *(de exemplu educația timpurie de nivel ante-preșcolar și preșcolar, învățământ primar și secundar, inclusiv a doua șansă şi reducerea părăsirii timpurii a școlii)* *–* aplicantul va alege din sub-activitățilede educație pe cele care răspund nevoilor individuale ale persoanelor din grupul țintă –activitatea 1 *(1.3. Tipuri de activități – din prezentul ghid);* 2. **activități/ sub-activități în domeniul ocupării forței de muncă** *(de exemplu consiliere, orientare, formare profesională, evaluarea competențelor dobândite în sistem non-formal și informal, subvenționarea angajatorilor pentru angajarea persoanelor aparținând acestor categorii, participarea la programe de ucenicie și stagii, susținerea antreprenoriatului în cadrul comunității, inclusiv a ocupării pe cont-propriu etc.);* aplicantul va alege din sub-activitățilede ocupare pe cele care răspund nevoilor individuale ale persoanelor din grupul țintă – activitățile 2 și 3 *(1.3. Tipuri de activități – din prezentul ghid);* 3. **activități/ sub-activități în domeniul dezvoltării/ furnizării de servicii (sociale/ medicale/ medico-sociale)** *–* activitatea 4 *(1.3. Tipuri de activități – din prezentul ghid);* 4. **activități/ sub-activități în domeniul îmbunătățirii condițiilor de locuit (inclusiv reabilitarea locuințelor și/ sau legalizarea asigurării de utilități)***–* activitatea 5 *(1.3. Tipuri de activități – din prezentul ghid);* 5. **activități/ sub-activități în domeniul acordării de asistență juridică pentru reglementări acte -**  dacă este cazul;aplicantul va alege din aceste măsuri pe cele care răspund nevoilor individuale ale persoanelor din grupul țintă *–* activitatea 6 *(1.3. Tipuri de activități – din prezentul ghid);* 6. **activități/ sub-activități în domeniul combaterii discriminării și promovării multiculturalismului** adresate, în egală măsură, etnicilor romi, cât și non-romi: de exemplu campanii de informare şi conștientizare/ acțiuni specifice în domeniu, inclusiv implicarea activă/ voluntariatul membrilor comunității în soluționarea problemelor cu care se confruntă comunitatea – activitatea 7 *(1.3. Tipuri de activități – din prezentul ghid).* |
| B4 | Grupul țintă este eligibil? | * Grupul țintă al proiectului trebuie să se încadreze în categoriile eligibile menționate în prezentul Ghid | Grupul țintă cuprinde **persoane** **din comunitățile marginalizate aflate în risc de sărăcie și excluziune socială în care există populație aparținând minorității rome**.  **”Persoane în risc de sărăcie şi excluziune socială”:** acest indicator, denumit pe scurt AROPE, corespunde întregii categorii de persoane care sunt în următoarea situație:   * **A) în** **risc de sărăcie**   **sau**   * **B) se confruntă cu o deprivare materială severă**   **sau**  **C) trăiesc în gospodării cu o intensitate foarte redusă a muncii.**  A) În categoria **în risc de sărăcie** sunt incluse persoane care au un venit disponibil echivalat situat sub pragul riscului de sărăcie, care este stabilit la 60% din mediana veniturilor disponibile în totalul populației.  B) Deprivarea materială acoperă indicatorii referitori la presiunea economică și bunurile de folosință îndelungată. **Persoanele care se confruntă cu deprivare materială severă** dispun de condiții de trai extrem de limitate datorită lipsei resurselor, la care se înregistrează cel puțin 4 din cele 9 elemente de deprivare: nu își pot permite:   1. să plătească chiria sau facturile la utilități, 2. să asigure încălzirea adecvată a locuinței, 3. să facă față unor cheltuieli neprevăzute, 4. să mănânce carne, pește sau un echivalent proteic în fiecare zi, 5. o săptămână de vacanță departe de casă, 6. un autoturism, 7. o mașină de spălat, 8. un TV color, sau 9. un telefon.   C) **Persoanele care trăiesc în gospodării cu o intensitate foarte redusă a muncii** sunt cele cu vârsta cuprinsă între 0-59 ani care locuiesc în gospodării în care adulții (cu vârsta între 18-59 ani) au lucrat în anul anterior la mai puțin de 20% din potențialul lor total.  **Pentru a fi eligibile**, **persoanele din grupul țintă vizat prin proiect trebuie să îndeplinească CUMULATIV următoarele condiții:**   * *au domiciliul/ locuiesc în comunitatea marginalizată vizată de intervenție*.   NB. Persoanele din comunitățile marginalizate aflate în risc de sărăcie şi excluziune socială care nu au acte de identitate, dar locuiesc în acest teritoriu vor reprezenta grup țintă eligibil dacă, în urma analizei la nivel de comunitate, se constată că locuiesc în comunitatea marginalizată aflată în risc de sărăcie şi excluziune socială (declarație pe propria răspundere).   * *b) sunt în risc de sărăcie și excluziune socială* (prin încadrarea într-una din categoriile de mai sus **1.6. Grup țintă**  din prezentul Ghid); * c) la nivelul proiectului, persoanele aparținând minorității rome care beneficiază de sprijin trebuie să reprezinte la nivelul grupului țintă al proiectului ***minimum 20%*** *din totalul persoanelor aflate în risc de sărăcie şi excluziune socială care beneficiază de servicii integrate* (indicatorul de realizare 4S43.2).   (conform **1.6 Grup țintă din ghidul solicitantului - condiții specifice**) |
| B5 | Valoarea proiectului și contribuția financiară solicitată se încadrează în limitele stabilite în Ghidul Solicitantului? | * Valoarea proiectului și contribuția financiară solicitată trebuie să se înscrie în limitele stabilite în prezentul Ghid | * Pentru **regiunile mai puțin dezvoltate**, valoarea maximă eligibilă a unui proiect este de 6.000.000 euro. * Pentru **regiunea dezvoltată (București Ilfov**), valoarea maximă eligibilă a unui proiect este de 3.719.320 euro. |
| B6 | Durata proiectului | * Durata de implementare este de maximum 36 luni. |  |
| B7 | Cheltuielile prevăzute respectă prevederile legale privind eligibilitatea | * Cheltuielile prevăzute la capitolul de cheltuieli eligibile trebuie să fie conforme cu cele prevăzute în prezentul Ghid | Valoarea minimă măsurilor de ocupare (activitățile 2 și 3) **nu poate fi mai mică de 50% din valoarea totală eligibilă aprobată pentru proiect (eligibilitate proiect).** |
| B8 | Bugetul proiectului respectă rata de cofinanțare? | * Bugetul respectă rata de cofinanțare (FSE/ ILMT, buget național și contribuție proprie) | Se va verifica respectarea ratei de cofinanțare minimă pentru fiecare membru al parteneriatului |
| B9 | Proiectul cuprinde cel puțin activitățile obligatorii? | * Proiectul trebuie să cuprindă cel puțin activitățile obligatorii, prevăzute în prezentul Ghid | Propunerile de proiecte vor avea o abordare integrată în sensul că vor conține în mod **obligatoriu (element de eligibilitate proiect)** sub-activități aferente activităților 1-7 (*1.3. Tipuri de activități – din prezentul ghid*) după cum urmează:   1. **activități/ sub-activități în domeniul educației** *(de exemplu educația timpurie de nivel ante-preșcolar și preșcolar, învățământ primar și secundar, inclusiv a doua șansă şi reducerea părăsirii timpurii a școlii)* *–* aplicantul va alege din sub-activitățilede educație pe cele care răspund nevoilor individuale ale persoanelor din grupul țintă –activitatea 1 *(1.3. Tipuri de activități – din prezentul ghid);* 2. **activități/ sub-activități în domeniul ocupării forței de muncă** *(de exemplu consiliere, orientare, formare profesională, evaluarea competențelor dobândite în sistem non-formal și informal, subvenționarea angajatorilor pentru angajarea persoanelor aparținând acestor categorii, participarea la programe de ucenicie și stagii, susținerea antreprenoriatului în cadrul comunității, inclusiv a ocupării pe cont-propriu etc.);* aplicantul va alege din sub-activitățilede ocupare pe cele care răspund nevoilor individuale ale persoanelor din grupul țintă – activitățile 2 și 3 *(1.3. Tipuri de activități – din prezentul ghid);* 3. **activități/ sub-activități în domeniul dezvoltării/ furnizării de servicii (sociale/ medicale/ medico-sociale)** *–* activitatea 4 *(1.3. Tipuri de activități – din prezentul ghid);* 4. **activități/ sub-activități în domeniul îmbunătățirii condițiilor de locuit (inclusiv reabilitarea locuințelor și/ sau legalizarea asigurării de utilități)***–* activitatea 5 *(1.3. Tipuri de activități – din prezentul ghid);* 5. **activități/ sub-activități în domeniul acordării de asistență juridică pentru reglementări acte -**  dacă este cazul;aplicantul va alege din aceste măsuri pe cele care răspund nevoilor individuale ale persoanelor din grupul țintă *–* activitatea 6 *(1.3. Tipuri de activități – din prezentul ghid);* 6. **activități/ sub-activități în domeniul combaterii discriminării și promovării multiculturalismului** adresate, în egală măsură, etnicilor romi, cât și non-romi: de exemplu campanii de informare şi conștientizare/ acțiuni specifice în domeniu, inclusiv implicarea activă/ voluntariatul membrilor comunității în soluționarea problemelor cu care se confruntă comunitatea – activitatea 7 *(1.3. Tipuri de activități – din prezentul ghid).* |
| B10 | Proiectul cuprinde măsurile minime de informare și publicitate? | * Proiectul trebuie să cuprindă, în cadrul activității de informare și publicitate, măsurile minime prevăzute în *Orientări privind accesarea finanțărilor în cadrul Programului Operațional Capital Uman 2014-2020* | Se va verifica respectarea măsurilor minime de informare și publicitate la nivelul proiectului conform *Orientări privind accesarea finanțărilor în cadrul Programului Operațional Capital Uman 2014-2020.* |
| B11 | Proiectul trebuie să îndeplinească criteriile de eligibilitate specifice prezentelor apeluri de proiecte |  | **Nu sunt eligibile proiectele care:**   1. includ activități/ sub-activități care nu au ca bază de referință **analiza la nivel de comunitate** (inclusiv anexele solicitate) și care nu vizează nevoile persoanelor de la nivelul comunităților marginalizate 2. creează facilități segregate (în special locuințe și școli) 3. se adresează unei singure categorii sociale (de exemplu copii/ elevi) sau cele care vizează doar unui singur domeniu (ex educația) 4. vizează 2 sau mai multe regiuni de dezvoltare 5. nu prevăd pentru grupul țintă minimul obligatoriu stabilit |

**Notă: În cazul în care oricare dintre criterii/subcriterii nu poate fi prelucrat de sistem, el va fi evaluat de către echipa de evaluare.**

1. ## Activităţile 1-7 (secţiunea **1.3. Tipuri de activități sprijinite)**

   [↑](#footnote-ref-1)
2. Prin actori cu expertiză relevantă se înțelege acele persoane juridice care au experienţă de minimum 6 luni cel puțin în domeniul uneia din activitățile 1-7 și care vor fi implicate în derularea activității/activităților în care are experiență, contribuind în mod direct la atingerea indicatorilor de realizare/ de rezultat solicitați prin prezentele apeluri de proiecte [↑](#footnote-ref-2)
3. Prin actori cu expertiză relevantă se înțelege acele persoane juridice care au experienţă de minimum 6 luni cel puțin în domeniul uneia din activitățile 1-7 și care vor fi implicate în derularea activității/activităților în care are experiență, contribuind în mod direct la atingerea indicatorilor de realizare/ de rezultat solicitați prin prezentele apeluri de proiecte. Autoritățile Publice Locale în calitate de parteneri și instituții publice de învățământ acreditate din rețeaua națională (ISCED 0-2) din județul de unde se află comunitatea marginalizată (în calitate de parteneri) sunt exceptate de verificarea încadrării ca „actori cu expertiză relevantă”. [↑](#footnote-ref-3)
4. Conform Legii nr. 53/2003 - Codul muncii, republicată, cu modificările și completările ulterioare - Capitolul VII „Munca prin agent de muncă temporară” (art. 88 – 102), respectiv Hotărârii de Guvern nr. 1256/2011 privind condiţiile de funcţionare, precum şi procedura de autorizare a agentului de muncă temporară. [↑](#footnote-ref-4)
5. Condițiile trebuie îndeplinite cumulativ. Solicitantul/ beneficiarul. trebuie să se asigure că participanţii la operaţiuni nu au reprezentat grup ţintă pentru măsuri similare, cofinanţate din fonduri nerambursabile. În cazul în care, în implementare, se constată încălcarea acestui criteriu, contractul de finanţare va fi reziliat, conform prevederilor legale în vigoare [↑](#footnote-ref-5)